'সংসারের খেলাঘর'-এর পালাকার বাবলি ভট্টাচার্য, পরিচালনায় রুমা দাশগুপ্ত। পালায় দেখা যায়, কলকাতায় এক পরিবারে একটি ছেলে হঠাৎ খুব অসুস্থ। তাকে ডাক্তার দেখানো হলে তিনি বলেন, শহরের মারাত্মক পলিউশনের জন্য এই অসুস্থতা। সুস্থ হতে হলে প্রত্যন্ত গ্রামে গিয়ে দূষণমুক্ত পরিবেশে থাকতে হবে। ফলে, গ্রামে পাঠানো হয় ছেলেটিকে। তাকে দেখাশোনা করতে শুরু করেন এক গ্রামবাসী। ছেলেটি কি সুস্থ হতে পারল? সেটাই উপজীব্য। এই গ্রামবাসী পালক-পিতার ভূমিকাতেই রয়েছেন দুলাল লাহিড়ি।